Viktimat e avionit malajzian
Trupat arritën në Kharkiv ndërkohë që rebelët në Ukrainën lindore u dorëzuan kutitë e zeza ekspertëve malajzianë
Një tren me trupat e rreth 300 njerëzve të vrarë në rrëzimin e aeroplanit të kompanisë Malaysia Airlines mbërriti në qytetin Kharkiv të Ukrainës lindore. Treni mbërriti të martën nga qyteti i Torez, i cili është nën kontrollin e forcave rebele pro-ruse. Trupat do t’i dorëzohen Holandës, vendit që ka humbur numrin më të madh të njerëzve nga rrëzimi i avionit. Mbërritja e trupave vjen disa orë pasi rebelët në Ukrainën lindore i dorëzuan kutitë e zeza ekspertëve malajzianë të aviacionit. Transferimi ndodhi në qytetin e Donetskut, disa orë pasi kryeministri malajzian Najib Razak bisedoi në telefon me udhëheqësin e rebelëve Aleksandër Borodai. tha Borodai. Një hetues malajzian tha se kutitë kishin pësuar disa dëmtime, por ishin në gjendje të mirë. Dje, Këshilli i Sigurimit i Kombeve të Bashkuara miratoi njëzëri një rezolutë ku dënohet rrëzimi i avionit në Ukrainë. Rezoluta kërkonte gjithashtu që rebelët pro-rusë të cilët kontrollojnë vendin e rrëzimit të avionit të lejojnë qasje të sigurtë dhe të pakufizuar të zonës. tha ministri i Jashtëm holandez, Timmerman. tha ambasadorja e SHBA në Kombet e Bashkuara, Samanth Power. Zyrtarët në Ukrainë, Shtetet e Bashkuara dhe Bashkimin Evropian thonë se avioni u qëllua nga një raketë tokë-ajër ndërsa po fluturonte mbi Ukrainën lindore të enjten me 298 udhëtarë në bord. Presidenti Barack Obama tha dje se “barra është tani mbi Rusinë” që ajo të ndalë dëmtimin e provave nga separatistët, dhe që hetuesve në terren “t’u jepet qasje e menjëhershme, e plotë, dhe e papenguar në vendin e rrëzimit.”